|  |
| --- |
| **Všetkym zaujemcom**  |

|  |  |  |  |
| --- | --- | --- | --- |
| Váš list číslo / zo dňa: | Naše číslo:NCZI-00263-2020-1120-002 | Vybavuje / linka:Ing. Janka Kavčiakovájanka.kavciakova@nczisk.skktel.: 02/57 269 741 | Bratislava5.3.2020 |

**Vec: Žiadosť o nápravu proti podmienkam uvedeným v iných dokumentoch potrebných na vypracovanie ponuky poskytnutých verejným obstarávateľom - stanovisko**

Verejný obstarávateľ obdržal prostredníctvom elektronického komunikačného systému josephine dňa 2.3.2020 žiadosť o nápravu proti reverznej verejnej súťaži na predmet zákazky „Dodávka komunikačného modulu elab gateway v podmienkach rezortu zdravotníctva“, vyhlásenej v Úradnom vestníku Európskej únie zo dňa 24.01.2020 pod č. 2020/S 017-037031 a vo Vestníku verejného obstarávania č. 18/2020 dňa 27.01.2020 pod zn. 4150 - MSS (ďalej len „verejná súťaž“).

Žiadosť o nápravu bola uplatnená proti podmienkam uvedeným v iných dokumentoch potrebných na vypracovanie ponuky poskytnutých verejným obstarávateľom, podľa § 164 ods. 1 písm. b) zákona č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov (ďalej len „zákon o verejnom obstarávaní“).

Odôvodnenie verejného obstarávateľa voči žiadosti o nápravu:

Verejný obstarávateľ posúdil náležitosti predloženej žiadosti o nápravu podľa § 164 ods. 2 ZVO, pričom konštatuje, že žiadosť o nápravu bola predložená v súlade s ustanoveniami § 164 zákona.

Žiadosť o nápravu smerovala proti podmienkam uvedeným v iných dokumentoch potrebných na vypracovanie ponuky poskytnutých verejným obstarávateľom smeruje konkrétne proti podmienkam účasti uvedeným v *časti A.3. Podmienky účasti, bod 3. Technická spôsobilosť alebo odborná spôsobilosť* súťažných podkladov tejto verejnej súťaže, ktoré sa týkajú:

1. podmienkam účasti týkajúcich sa technickej alebo odbornej spôsobilosti podľa § 34 ods. 1 písm. a) zákona o verejnom obstarávaní uvedeným v súťažných podkladoch uverejnených na profile verejného obstarávateľa a na elektronickom systéme JOSEPHINE, v zmysle následných úprav vykonaných v Stanovisku k žiadosti o nápravu (viď. časť 1 - úprava čiastkovej podmienky účasti uvedenej v bode 3.1, písm. c) bod 1.);

2. diskriminačne nastaveným zmluvným podmienkam a opisu predmetu zákazky, ktoré obmedzujú čestnú hospodársku súťaž.

**Žiadosť o nápravu smeruje najmä voči nasledujúcim skutočnostiam:**

Žiadosť o nápravu smeruje najmä voči nasledujúcim skutočnostiam:

**1.** V *časti A.3. Podmienky účasti, bod 3. Technická spôsobilosť alebo odborná spôsobilosť, podbod 3.1* pôvodného znenia súťažných podkladov tejto verejnej súťaže verejný obstarávateľ určil podmienku účasti podľa § 34 ods. 1 písm. a) zákona o verejnom obstarávaní, a to na predloženie zoznamu poskytnutých služieb/referencií za predchádzajúcich päť rokov od vyhlásenia verejného obstarávania s uvedením cien, lehôt dodania a odberateľov, pričom určil minimálnu požadovanú úroveň štandardov nasledovne, cit.:

*„Splnenie určenej podmienky účasti podľa § 34 ods. 1 písm. a) zákona uchádzač preukáže predložením zoznamu referencií - zoznamu poskytnutých služieb rovnakého alebo obdobného charakteru ako je predmet zákazky (obdobným predmetom zákazky sa rozumie vytvorenie informačného systému/modulu, t.j. analýza, návrh riešenia, návrh architektúry, vývoj a testovanie, nasadenie informačného systému do rutinnej prevádzky alebo rozšírenie informačného systému/modulu) za predchádzajúcich päť rokov od vyhlásenia verejného obstarávania s uvedením cien, lehôt dodania a odberateľov, v kumulatívnej hodnote min. 4 000 000,- EUR bez DPH. Táto podmienka účasti môže byť preukázaná jedným alebo viacerými plneniami/zmluvami alebo ich kombináciou, pričom uchádzač týmto zoznamom preukáže splnenie nasledujúcich podmienok účasti:*

*...*

*c) Minimálne jedna referencia, ktorej predmetom sú/boli služby vytvorenia informačného systému/modulu, pričom dodané služby zabezpečujú komunikáciu na báze IHE profilov v roliach „Document Repository“ podľa profilu XDS.b“ a vytvorený informačný systém spĺňa minimálne tieto parametre:*

*-* ***pokrýva minimálne 2 milióny pacientov*** *pri spracovaní minimálne 30 miliónov dokumentov/ročne s minimálne 150 miliónmi transakcií s dokumentmi/ročne.“*

Na základe uplatnenia revíznych postupov voči vyššie citovanej čiastkovej podmienke účasti verejný obstarávateľ upravil jej znenie v časti 1. Stanovisku k žiadosti o nápravu nasledovne, cit.:

*„Minimálne jedna referencia, ktorej predmetom sú/boli služby vytvorenia informačného systému/modulu, pričom dodané služby zabezpečujú komunikáciu na báze IHE profilov v roliach „Document Repository“ podľa profilu XDS.b“ a vytvorený informačný systém spĺňa minimálne tieto parametre:*

*- pokrýva minimálne 2 milióny* ***pacientov alebo klientov*** *pri spracovaní minimálne 30 miliónov dokumentov/ročne s minimálne 150 miliónmi transakcií s dokumentmi/ročne.“*

Verejný obstarávateľ takto stanovenou čiastkovou podmienkou účasti požaduje od uchádzačov preukázať realizáciu minimálne 1 referencie/služby, ktorá súčasne spĺňa tieto požiadavky/parametre:

1. a) služby vytvorenia informačného systému/modulu a zároveň
2. b) služby zabezpečujú komunikáciu na báze IHE profilov v roliach „Document Repository“ podľa profilu XDS.b“ a zároveň
3. c) vytvorený informačný systém (ďalej len „IS“) pokrýva minimálne 2 milióny pacientov alebo klientov a zároveň
4. d) spracúva minimálne 30 miliónov dokumentov/ročne a zároveň
5. e) vytvorený IS s minimálne 150 miliónmi transakcií s dokumentmi/ročne.

Ide teda o kumuláciu až piatich (5) požiadaviek/parametrov na referenčný projekt/referenčný IS.

Žiadateľ nespochybňuje právo verejného obstarávateľa na určenie si podmienok účasti na preukazovanie technickej a odbornej spôsobilosti spolu s dokladmi na ich preukázanie a stanoviť si ich minimálnu úroveň štandardov, avšak je povinný prihliadať na primeranosť požadovaných podmienok v súvislosti s predmetom a predpokladanej výšky zákazky, ako aj dodržanie základných princípov verejného obstarávania vyjadrených v § 10 ods. 2 zákona o verejnom obstarávaní.

Upozorňujeme najmä na **špecifickosť** požiadavky na preukázanie, že poskytnuté služby v rámci požadovanej referencie **zabezpečujú komunikáciu na báze IHE profilov v roliach „Document Repository“ podľa profilu XDS.b“**, a jej **neprimeranosť** vo väzbe na minimálne parametre: pokrytie minimálne 2 miliónov pacientov alebo klientov pri spracovaní minimálne 30 miliónov dokumentov/ročne s minimálne 150 miliónmi transakcií s dokumentmi/ročne.

Tak ako aj verejný obstarávateľ uvádza v časti 2. Stanoviska k žiadosti o nápravu, štandard IHE (Intergrating the Healthcare Enterprise) predstavuje sériu špecifikácií nazývaných profily, ktoré zabezpečujú správne použitie zavedených štandardov (napr. DICOM alebo HL7), vo vybraných prípadoch použitia v oblasti zdravotníctva. Tieto profily predstavujú rámec pre harmonizáciu a interoperabilitu informačných systémov a riešia problémy prepojenia viacerých štandardov.

Z uvedeného vyplýva, že požiadavka na to, aby poskytnuté služby v rámci referencie zabezpečovali komunikáciu na báze IHE profilov v roliach „Document Repository“ podľa profilu XDS.b“, obmedzuje okruh možných referenčných projektov/referencií **len na okruh zdravotníckych IS**. Následnou kumuláciou ďalších parametrov (pokrytie minimálne 2 miliónov pacientov alebo klientov pri spracovaní minimálne 30 miliónov dokumentov/ročne s minimálne 150 miliónmi transakcií s dokumentmi/ročne) je jednoznačné, že na trhu zdravotníckych IS v rámci Slovenska **existuje len 1 relevantná a použiteľná referencia, a to referencia na dodávku eHealth, čo zvýhodňuje jeden hospodársky subjekt na relevantnom trhu**.

Sme presvedčení, že schopnosť realizácie predmetu zákazky tak, aby dodaný komunikačný modul elab gateway zabezpečoval komunikáciu na báze IHE profilov, t.j. podľa metodológie/ štandardu IHE, je možné preukázať aj referenciou/vytvoreným IS, ktorý zabezpečoval komunikáciu v súlade s metodikou HL7 a IHE profilov **bez kumulácie ďalších neprimeraných parametrov na tento IS** (pokrytie minimálne 2 miliónov pacientov alebo klientov pri spracovaní minimálne 30 miliónov dokumentov/ročne s minimálne 150 miliónmi transakcií s dokumentmi/ročne).

**Návrh žiadateľa na vybavenie žiadosti o nápravu**

V súvislosti s vyššie uvedeným žiadame verejného obstarávateľa o:

**- I. úpravu čiastkovej podmienky účasti uvedenú v bode 3.1, písm. c)**, nasledovne:

*„Minimálne jedna referencia, ktorej predmetom sú/boli služby vytvorenia informačného systému/modulu a vytvorený informačný systém spĺňa minimálne tieto parametre:*

*- pokrýva minimálne 2 milióny pacientov alebo klientov pri spracovaní minimálne 30 miliónov dokumentov/ročne s minimálne 150 miliónmi transakcií s dokumentmi/ročne.“*

- **II.** o prípadné **doplnenie ďalšej čiastkovej podmienky účasti v bode 3.1**, konkrétne o:

*„Minimálne jedna referencia, ktorej predmetom sú/boli služby vytvorenia informačného systému/modulu, pričom dodané služby zabezpečujú komunikáciu v súlade s metodikou HL7 a IHE profilov.“*

**- III.** a v zmysle vyššie uvedených úprav (v bode I. a II.) upraviť podmienku účasti podľa **§ 34 ods. 1 písm. f) zákona o verejnom obstarávaní** v rozsahu podľa bodu 3., bod 3.4. vo väzbe na predvedenie referencií podľa bodu 3.1. *časti A.3. Podmienky účasti* súťažných podkladov súťažných podkladov verejnej súťaže.

V časti 1. žiadosti o nápravu verejný obstarávateľ vyhovuje žiadateľovi a upravuje predmetnú podmienku účasti nasledovne:

Verejný obstarávateľ upravuje text súťažných podkladov v časti A3 podmienky účasti podľa § 34 ods. 1 písm. a) zákona o verejnom obstarávaní, konkrétne čiastkovú podmienku účasti uvedenú v bode 3.1, písm. c) nasledovne:

*„Minimálne jedna referencia, ktorej predmetom sú/boli služby vytvorenia informačného systému/modulu, pričom dodané služby zabezpečujú komunikáciu na báze IHE profilov v roliach „Document Repository“ podľa profilu XDS.b“ alebo ekvivalentu štandardu a vytvorený informačný systém spĺňa minimálne tieto parametre:*

*- pokrýva minimálne 2 milióny**pacientov alebo klientov**pri spracovaní minimálne 30 miliónov dokumentov/ročne s minimálne 150 miliónmi transakcií s dokumentmi/ročne.“*

*Pod pojmom ekvivalent štandardu sa rozumie medzinárodne akceptovaný štandard v oblasti zdravotníctva.*

**Súčasne verejný obstarávateľ upravuje podm**ienku účasti podľa **§ 34 ods. 1 písm. f) zákona o verejnom obstarávaní** v rozsahu podľa bodu 3., bod 3.4. vo väzbe na predvedenie referencií podľa bodu 3.1. *časti A.3. Podmienky účasti* súťažných podkladov súťažných podkladov verejnej súťaže takto:

*Prezentácia / ukážka riešenia, ktorej predmetom sú / boli dodanie IS / IS modulu, so spracovaní minimálne 30 miliónov dokumentov/ročne s minimálne 150 miliónmi transakcií pokrývajúcich minimálne 2 milióny pacientov alebo klientov, pričom dodané* ***služby zabezpečujú komunikáciu na báze IHE profilov v roliach „Document repository“ podľa profilu XDS.b“ alebo ekvivalentu štandardu****. Verejný obstarávateľ bude požadovať predvedenie a konkrétnu ukážku komunikácie na báze IHE alebo ekvivalentu podľa predložených referencií.*

2**.** V *časti B.1. Opis predmetu zákazky*, *C. P5. Špecifické požiadavky na funkčný a výkonnostný test komponentu BE a NVS* (str. 38) súťažných podkladov predmetnej verejnej súťaže verejný obstarávateľ uvádza, cit.:

*„Víťazný uchádzač bude musieť po splnení všetkých požiadaviek výberového konania* ***do 10 kalendárnych týždňov*** *predstaviť funkčné riešenie základného komponentu Business Engine a niektorých časti nevizuálnych služieb...“*

Verejný obstarávateľ ďalej požaduje v lehote do 10 kalendárnych týždňov (70 kalendárnych dní) od úspešného uchádzača/zhotoviteľa predviesť funkčné riešenie základného komponentu, ktoré bude spĺňať všetky požiadavky, ktoré sú uvedené v tabuľke požiadaviek P5.1 až P5.3, *časť B.1. Opis predmetu zákazky* súťažných podkladov predmetnej verejnej súťaže.

Tieto požiadavky však predstavujú až 80 % riešenia/návrhu celého diela/komunikačného modulu elab gateway, čo je vzhľadom na časovú náročnosť prípravy a rozsah požiadaviek **objektívne nereálne dodať v lehote do 10 kalendárnych týždňov**. Uvedené evokuje, že požiadavky na plnenie a predmet zákazky je nastavené pre konkrétneho dodávateľa, ktorý má už dielo pripravené, resp. vo vysokom štádiu rozpracovanosti.

V *časti B.3 Obchodne podmienky, čl. 6. Miesto a termín vykonania diela, bod 6.2* súťažných podkladov tejto verejnej súťaže verejný obstarávateľ požaduje zhotoviť dielo/ komunikačný modul elab gateway **do 14 (štrnásť) mesiacov**.

Ak teda úspešný uchádzač/zhotoviteľ zrealizuje 80% riešenia/návrhu celého diela/komunikačného modulu elab gateway v lehote 10 kalendárnych týždňov, čo potom bude realizovať ďalších cca 11 mesiacov?

Sme presvedčený, že predmetná požiadavka na predvedenie funkčného riešenia základného komponentu Business Engine a niektorých časti nevizuálnych služieb v lehote do 10 kalendárnych týždňov je **diskriminačná** a **výrazne obmedzujúca požiadavka** na plnenie, ktorá môže **odradiť potenciálnych uchádzačov**, ktorí by boli spôsobilí a za iných okolností aj ochotní realizovať predmet zákazky, **od predloženia ponuky**.

 **Návrh žiadateľa na vybavenie žiadosti o nápravu:**

Vzhľadom na vyššie uvedené žiadame, aby verejný obstarávateľ bezodkladne po doručení a posúdení tejto žiadosti o nápravu:

- **odstránil diskriminačne nastavené zmluvné podmienky** a **opisu predmetu zákazky** tejto verejnej súťaže, ktoré **majú odradzujúci účinok na potenciálnych uchádzačov** a **obmedzujú čestnú hospodársku súťaž**, konkrétne upravil lehotu na predstavenie funkčného riešenia základného komponentu Business Engine a niektorých časti nevizuálnych služieb *na reálnu a nediskriminačnú lehotu;*

Verejný obstarávateľ zotrváva na svojej požiadavke uvedenej V *časti B.1. Opis predmetu zákazky*, *C. P5. Špecifické požiadavky na funkčný a výkonnostný test komponentu BE a NVS* (str. 38) súťažných podkladov predmetnej verejnej súťaže verejný obstarávateľ uvádza, cit.:

*„Víťazný uchádzač bude musieť po splnení všetkých požiadaviek výberového konania* ***do 10 kalendárnych týždňov*** *predstaviť funkčné riešenie základného komponentu Business Engine a niektorých časti nevizuálnych služieb...“*

Verejný obstarávateľ ďalej požaduje v lehote do 10 kalendárnych týždňov (70 kalendárnych dní) od úspešného uchádzača/zhotoviteľa predviesť funkčné riešenie základného komponentu, ktoré bude spĺňať všetky požiadavky, ktoré sú uvedené v tabuľke požiadaviek P5.1 až P5.3, *časť B.1. Opis predmetu zákazky* súťažných podkladov predmetnej verejnej súťaže.

Svoje stanovisko odôvodňuje nasledovne:

Predvedenie funkčného riešenia základného komponentu, ktoré bude spĺňať všetky požiadavky, ktoré sú uvedené v tabuľke požiadaviek P5.1 až P5.3, predstavuje významne menšiu časť predmetu zákazky ako uchádza žiadateľ. Funkčný test sa predvádza na testovacích pacientoch ako je uvedené v podmienkach P3.

V prípade ak uchádzač preukáže splnením podmienky účasti , že v minulosti realizoval zákazku

*... „Minimálne jedna referencia, ktorej predmetom sú/boli služby vytvorenia informačného systému/modulu, pričom dodané služby zabezpečujú komunikáciu na báze IHE profilov v roliach „Document Repository“ podľa profilu XDS.b“ alebo ekvivalentu štandardu a vytvorený informačný systém spĺňa minimálne tieto parametre:*

*- pokrýva minimálne 2 milióny**pacientov alebo klientov**pri spracovaní minimálne 30 miliónov dokumentov/ročne s minimálne 150 miliónmi transakcií s dokumentmi/ročne.“*

*Pod pojmom ekvivalent sa rozumie medzinárodne akceptovaný štandard v oblasti zdravotníctva...*

má k dispozícii funkčné riešenie/produkt, prostredníctvom ktorého dokáže v kratšom ako v stanovenom čase splniť požiadavky komunikácie podľa požiadavky P5.1 až P5.4 *časť B.1. Opis predmetu zákazky* súťažných podkladov predmetnej verejnej súťaže.

Uchádzačom stanovený čas na predvedenie funkčného testu v podstate slúži na prípravu HW prostredia testu, inštaláciu produktu riešenia spĺňajúcu horeuvedené požiadavky t.j softvérové riešenie na prípravu služieb pre komunikáciu podľa zadaných parametrov a prípravu  testovacích dát.

V zostávajúcom čase po vykonaní testu bude úspešný uchádzač realizovať predmet zákazky v zmysle bodu P3 Požiadavky časový harmonogram.

Vzhľadom na obsah namietaných skutočností, ktoré by mohli mať vplyv na vypracovanie ponuky, **primerane predlžujeme lehotu na predkladanie ponúk** a to **do 30.3.2020 do 10,00 hod.** , aby bola zabezpečená čestná hospodárska súťaž medzi kvalifikovanými uchádzačmi.

Podľa § 165 ods.3 písm. a) zákona verejný obstarávateľ doručí do siedmich dní od doručenia úplnej žiadosti o nápravu doručenej v lehote podľa § 164 ods. 5 alebo ods. 6 žiadateľovi a všetkým známym záujemcom písomné oznámenie vybavení žiadosti o nápravu s odôvodnením.

S pozdravom Ing. Peter Blaškovitš

 generálny riaditeľ